smcproject/ml-wiki-sentences huggingface dataset:
ഗ്യാലക്സി ക്ലസ്റ്റർ ഇംഗ്ലീഷ് വിലാസം https://ml.wikipedia.org/wiki/Galaxy_cluster പ്രപഞ്ചത്തിന്റെ ഉത്ഭവത്തിന് 600 ദശലക്ഷം വർഷങ്ങൾക്കുശേഷം മാത്രം രൂപംകൊണ്ട അഞ്ചു ഗ്യാലക്സികൾ ചേർന്ന ഒരു ക്ലസ്റ്റർ.
ഗുരുത്വാകർഷണത്താൽ പരസ്പരം ബന്ധിതമായ നൂറുകണക്കിന് താരാപഥങ്ങളുടെ സമൂഹത്തെയാണ് ഗ്യാലക്സി ക്ലസ്റ്റർ അഥവാ താരാപഥസമൂഹം എന്നു വിളിയ്ക്കുന്നത്.
സാധാരണയായി ഇവയുടെ പിണ്ഡം സൂര്യന്റെ പിണ്ഡത്തിന്റെ 10 14 –10 15 മടങ്ങു വരെ വരാം.
പ്രപഞ്ചത്തിലെ ഇന്ന് അറിയപ്പെടുന്ന, ഗുരുത്വാകർഷണത്താൽ ബന്ധിതമായ ഏറ്റവും വലിയ വിന്യാസങ്ങളാണ് ഇവ.
1980 കളിൽ സൂപ്പർ ക്ലസ്റ്ററുകൾ കണ്ടെത്തുന്നത് വരെ പ്രപഞ്ചത്തിലെ ഏറ്റവും വലിയ വിന്യാസങ്ങളാണ് ഇവ എന്നാണ് കരുതപ്പെട്ടിരുന്നത്.
ഇവയുടെ ഒരു പ്രധാന പ്രത്യേകത ഇവയിൽ ഇൻട്രാക്ലസ്റ്റർ മീഡിയം എന്നറിയപ്പെടുന്ന ഉയർന്ന ഊഷ്മാവിലുള്ള പ്ലാസ്മ ഉണ്ടെന്നുള്ളതാണ്.
ഇൻട്രാക്ലസ്റ്റർ മീഡിയത്തിൽ ക്ലസ്റ്ററിന്റെ ആകെ പിണ്ഡത്തിനനുസരിച്ച് 2–15 keV വരെ ചൂടുള്ള വാതകങ്ങൾ കാണപ്പെടുന്നു.
ചെറിയ കൂട്ടം ഗ്യാലക്സികളെ ഗ്യാലക്സി ഗ്രൂപ്പ് എന്നാണ് വിളിയ്ക്കുന്നത്, ഇത്തരം കൂട്ടങ്ങൾ ഗ്യാലക്സി ക്ലസ്റ്റർ അല്ല.
നിരവധി ഗ്യാലക്സി ഗ്രൂപ്പുകളോ ക്ലസ്റ്ററുകളോ കൂടിച്ചേർന്ന് സൂപ്പർ ക്ലസ്റ്റർ എന്നറിയപ്പെടുന്ന ബൃഹത് സമൂഹം ഉണ്ടാകുന്നു.
നമ്മുടെ സമീപപ്രപഞ്ചത്തിലെ പ്രധാന ക്ലസ്റ്ററുകൾ വിർഗോ ക്ലസ്റ്റർ , ഫോർനാക്സ് ക്ലസ്റ്റർ , ഹെർക്യൂൾസ് ക്ലസ്റ്റർ , കോമ ക്ലസ്റ്റർ എന്നിവയാണ്.
ഗ്രേറ്റ് അട്ട്രാക്ടർ എന്ന പേരിലുള്ള ഗ്യാലക്സികളുടെ വലിയ ഒരു കൂട്ടം നമ്മുടെ സമീപത്തുണ്ട്.
ഇതിലെ പ്രധാന ക്ലസ്റ്റർ നോർമ ക്ലസ്റ്റർ എന്നറിയപ്പെടുന്നു.
പ്രപഞ്ചത്തിന്റെ ഈ ഭാഗത്തുള്ള വികാസത്തെ സ്വാധീനിയ്ക്കാൻ തക്ക വലുതാണ് ഈ താരാപഥസമൂഹം..
ഗ്യാലക്സി നെക്സസ് ഇംഗ്ലീഷ് വിലാസം https://ml.wikipedia.org/wiki/Galaxy_Nexus
ആൻഡ്രോയിഡ് ഓപ്പറേറ്റിംഗ് സിസ്റ്റം അടിസ്ഥാനമാക്കി ഗൂഗിൾ പുറത്തിറക്കിയ ഒരു സ്മാർട്ട് ഫോൺ ആണ്‌ ഗ്യാലക്സി നെക്സസ് .
ഗൂഗിളിനു വേണ്ടി സാംസങ്ങ് ഇലക്ട്രോണിക്സ് നിർമ്മിക്കുന്ന ഈ സ്മാർട്ട് ഫോൺ 2011 നവംബർ 17 മുതൽ ലഭ്യമായിത്തുടങ്ങി .
ഗൂഗിളിന്റെ നെക്സസ് ഫോണിന്റെ ശ്രേണിയിൽ മൂന്നാമത്തെ പതിപ്പാണ്‌ ഗ്യാലക്സി നെക്സസ്.
നെക്സസ് വൺ , നെക്സസ് എസ് എന്നിവയാണ് ഇതിനു മുൻപ് ഗൂഗിൾ പുറത്തിറക്കിയ നെക്സസ് ഫോണുകൾ.
ആൻഡ്രോയിഡ് ഓപ്പറേറ്റിംഗ് സിസ്റ്റത്തിന്റെ ഐസ്ക്രീം സാൻഡ്‌വിച്ച് പതിപ്പാണ്‌ ഈ ഫോണിൽ ഗൂഗിൾ ഉപയോഗിച്ചിരിക്കുന്നത്.
ഗ്യാലക്സി നെക്സസിന് ഡ്രാഗൺട്രയിൽ(Dragontrail) കർവ്ഡ് ഗ്ലാസ് പ്രതലമുള്ള ഒരു ഹൈ-ഡെഫനിഷൻ (1280 × 720) സൂപ്പർ അമോലെഡ്(AMOLED) ഡിസ്‌പ്ലേ ഉണ്ട്, ഒരു മെച്ചപ്പെട്ട ക്യാമറയാണിതിനുള്ളത്.
ആൻഡ്രോയിഡ് സ്മാർട്ട്‌ഫോണുകളുടെ സാംസങ് ഗാലക്‌സി, ഗൂഗിൾ നെക്‌സസ് ബ്രാൻഡുകൾ തമ്മിലുള്ള കോ-ബ്രാൻഡിംഗിന്റെ ഫലമാണ് ഈ പേര്.
എന്നിരുന്നാലും, "നെക്സസ്" ബ്രാൻഡിലെ ഒരു വ്യാപാരമുദ്ര കാരണം ഈ ഉപകരണം ബ്രസീലിൽ ഗ്യാലക്സി എക്സ് എന്നാണ് അറിയപ്പെടുന്നത്.
ഗൂഗിൾ നെക്സസ് 4 ആണ് ഇതിനു ശേഷം ഗൂഗിൾ പുറത്തിറക്കിയ നെക്സസ് ശ്രേണിയിലുള്ള സ്മാർട്ട് ഫോൺ.
അവലംബം ↑ Google Galaxy Nexus tech specs .
Retrieved 1 December 2011.
↑ ↑ 1 2 ↑ ↑ ↑ Google confirms Verizon's LTE Galaxy Nexus dimensions and specifications .
Engadget (17 November 2011).
Retrieved 15 December 2011.
↑ ↑ Confirmed: Galaxy Nexus Includes PenTile .
AnandTech.
Retrieved 21 November 2011.
↑ Rubin, Andy.
(18 October 2011) Official Google Blog: Unwrapping Ice Cream Sandwich on the Galaxy Nexus .
Googleblog.blogspot.com.
1 2 ↑ ↑ ↑ ↑ ↑ http://www.engadget.com/2011/10/27/amazon-outs-galaxy-nexus-release-date-available-in-the-uk-on-no/ ↑ Samsung Galaxy Nexus – Full phone specifications .
Gsmarena.com.
↑ ↑ Apresentando Galaxy X Archived 1 October 2015 at the Wayback Machine .
Apresentando Galaxy X. Retrieved 23 September 2012.
ഗ്യാലെറി വാക് ഇംഗ്ലീഷ് വിലാസം https://ml.wikipedia.org/wiki/Gallery_Walk
ഗ്യാലെറി വാക് English: Gallery Walk എന്നാൽ ആക്റ്റീവ് ലർണിങ്ങിനുള്ള English: Active Learning ഒരു മാർഗ്ഗമാണ്.
ഇതിനായി വിദ്യാർത്ഥികളെ ചെറു കൂട്ടമായി തിരിച്ച് ഏതെങ്കിലും ഒരു വിഷയത്തെക്കുറിച്ച് തങ്ങളുടെ വിജ്ഞാനം വർധിപ്പിക്കാൻ പ്രോത്സാഹിപ്പിക്കുന്നു.
ഇതു ഒരു സഹകരണപരമായ മാർഗ്ഗത്താൽ ആ കൂട്ടായ്മയിലുള്ള വിദ്യാർത്തികൾ തമ്മിലുള്ള ആശയവിനിമയത്തിനും വിജ്ഞാനം പങ്കുവയ്ക്കലിനും സഹായിക്കുന്നു.
രീതി വിദ്യാർത്ഥികളെ അധ്യാപകൻ 4-5 പേരുള്ള ചെറു കൂട്ടമായി തിരിക്കുന്നു.
അധ്യാപകൻ ഒരു ആശയവുമായി ബന്ധപ്പെട്ട ചില അപൂർണമായ ചോദ്യങ്ങൾ, എഴുത്തു രൂപത്തിലോ ചിത്രരൂപത്തിലോ ക്ലാസുമുറിക്കുളളിലെ ചുമരുകളിൽ പതിക്കുന്നു.
ഇത് ഒരു ചിത്ര പ്രദർശനശാലയിലേതു പോലെ ഒരു നിശ്ചിത ദൂരത്തിൽ ഓരോ ചോദ്യവും ഓരോ താവളങ്ങളിൽ പതിക്കുന്നു.
ഓരോ ചോദ്യവും വിദ്യാർത്ഥികളുടെ സൂക്ഷ്മ ചിന്തയെ വെല്ലുവിളിക്കുകയും അവയുടെ സ്ഥാനങ്ങൾ തമ്മിൽ ഒരു നിശ്ചിത ദൂരം പാലിക്കപ്പെടുകയും ചെയ്യുന്നു.
പ്രവൃത്തിയുടെ ആദ്യ ഘട്ടത്തിൽ ഓരോ വിദ്യാർത്ഥി കൂട്ടത്തിനും ഓരോ ചോദ്യം ഏൽപ്പിക്കുന്നു.
വിദ്യാർത്ഥികൾക്ക് തങ്ങളുടെ ആശയങ്ങളും ചിന്തകളും പരസ്പരം കൂട്ടത്തിനുള്ളിൽ പങ്കു വയ്ക്കുകയും ആ ചോദ്യത്തിനു ചുവട്ടിലായി എഴുതുകയും ചെയ്യാം.
ഒരു നിശ്ചിത സമയത്തിനു ശേഷം അവർ അടുത്ത താവളത്തിലെ ചോദ്യത്തിനടുത്തേക്ക് നടക്കുന്നു.
അവർക്ക് അതിനു മുൻപേ ഉത്തരം നൽകിയ വിദ്യാർത്ഥികളുടെ ആശയങ്ങളെ വിമർശിക്കുകയോ തങ്ങളുടേതായ  ആശയങ്ങൾ കൂട്ടിച്ചേർക്കുകയോ ആകാം.
ഇതു ആവർത്തിക്കപ്പെടുന്നു.
അധ്യാപകന് ഇതേ സമയം വിദ്യാർത്ഥികളുടെ പങ്കാളിത്തം നിരീക്ഷിക്കുകയും അവർക്ക് വേണ്ട നിർദ്ദേശങ്ങൾ നൽകുകയും ചെയ്യുന്നു.
അധ്യാപകന് പല വിദ്യാർത്ഥീകൂട്ടവുമായി ആശയവിനിമയം നടത്തുകയും  ചെയ്യാം.
ഈ അവസരം അവരെ വിലയിരുത്താനായി വിനിയോഗിക്കാം.
തങ്ങളുടെ ആശയങ്ങൾ ചോദ്യങ്ങളുടെ പരിഹാരത്തിലേക്ക് നിർദ്ദേശിച്ചതിനുശേഷം വിദ്യാർത്ഥികൾ ആദ്യ ചോദ്യത്തിലേക്ക് തിരിച്ചെത്തുന്നു.
മറ്റു വിദ്യാർത്ഥികൾ നൽകിയ ആശയങ്ങൾ കാണുകയും അവയെ ഉത്ഗ്രഥിക്കുകയും ചെയ്യുന്നു.
അവ എല്ലാം ഉൾപ്പെടുത്തി ഒരു വാഗ് രൂപത്തിലുള്ള അവതരണത്തോടു കൂടി ഈ പ്രവൃത്തി അവസാനിക്കുന്നു.
ക്ലാസിലെ എല്ലാ വിദ്യാർത്ഥികൾക്ക്ക്കും ഈ അവസരത്തിൽ ആശയവിനിമയത്തിൽ പങ്കെടുക്കുകയും തെറ്റായ ആശയങ്ങൾ തിരുത്തുകയും ആകാം.
പ്രയോജനങ്ങൾ ഒരു വിദ്യാർത്ഥികസാധാരണ പഠനരീതിയെ അപേക്ഷിച്ച് വിദ്യാർത്ഥികൾ തമ്മിൽ കൂടുതൽ ആശയവിനിമയം നടത്തുകയും അവയെ ഉത്ഗ്രഥിക്കുകയും ചെയ്യുന്നതിനാൽ പഠനം കാര്യക്ഷമമാകുന്നു.
ഉന്നതതലത്തിലുള്ള ചിന്താരീതികൾ ഇതിൽ ഉൾപ്പെടുന്നു.
വിദ്യാർത്ഥികളെ ഒരേ ഇരിപ്പിടത്തിൽ ഇരുത്താതെ ക്ലാസ്സ്മുറിയിൽ നീങ്ങുവാൻ പ്രോത്സാഹിപ്പിക്കുന്നു.
ഇതു പഠനം രസകരം ആക്കാൻ സഹായിക്കുന്നു.
ഒരേ ആശയത്തിന്റ്റെ പല പല വീക്ഷണങ്ങൾ മനസ്സിലാക്കുവാനും അങ്ങനെ പഠനത്തിനുള്ള അവസരങ്ങൾ വർദ്ധിപ്പിക്കുവാനും സഹായിക്കുന്നു.
ആശയത്തിനനുസരിച്ചുള്ള വാക്കുകളും ടർമിനോളജികളും ഉപയോഗിക്കുവാനും സഹായിക്കുന്നു.
പബ്ലിക് സ്പീക്കിങ് കഴിവുകൾ വികസിപ്പിക്കുവാനും അതുവഴി അന്തർമുഖരായ വിദ്യാർത്ഥികളെ സദസ്സിനു മുന്നിൽ എത്തിക്കുവാനും സഹായിക്കുന്നു.
ടീം ബിൾഡിങ്, ലിസണിങ് സ്കിൽസ് എന്നിവ വർദ്ധിപ്പിക്കുവാനും സഹായിക്കുന്നു.
ഒടുവിൽ ആശയം വാഗ് രൂപത്തിൽ അവതരിപ്പിക്കുന്നതിനു പകരം ളോട് ഒരു അസൈമന്റ് സബ്മിറ്റ് ചെയ്യുവാൻ ആവശ്യപ്പെടാം.
വിദ്യാർത്ഥികളുടെ പ്രീവിയസ് നോളജ് മനസ്സിലാക്കുവാൻ ഉപകരിക്കുന്നു.
അസൗകര്യങ്ങൾ ഒരേ ഗ്ഗ്രൂപ്പിലുള്ള എല്ലാ വിദ്യാർത്ഥികളും ഒരേ പോലെ ഈ അക്റ്റിവിറ്റിയിൽ പങ്കെടുക്കണം എന്നില്ല.
ഒരോ വിദ്യാർത്ഥിക്കും ഒരു റോൾ കൊടുക്കുകയും പിന്നീട് അടുത്ത ചോദ്യത്തിലേക്ക് നീങ്ങുമ്പോൾ മറ്റൊരു റോൾ കൊടുക്കുകയും അതു വഴി ഇതു ഒരു പരിധി വരെ ഒഴിവാക്കാനും സാധിക്കും.
അധ്യാപകൻ ഇടയ്ക്ക് ചില ചോദ്യങ്ങൾ ചോദിക്കുകയും ആകാം.
ചിലർക്ക് ഒറ്റയ്ക്ക് പ്രവർത്തിക്കുവാനാകും താത്പര്യം.
ഇത്തരക്കാരോട് ടീമിൽ പ്രവർത്തിക്കുന്നതിന്റെ പ്രയോജനങ്ങൾ മനസ്സിലാക്കി കൊടുക്കുകയും ചെയ്യാം.
ചിലപ്പോൾ വിലയിരുത്തൾ നീതിയുക്തമാകണമെന്നില്ല.
ഇതിനായി അധ്യാപകൻ മുൻ കൂട്ടി റൂബ്രിക്സ് ഉണ്ടാക്കുകയും അത് വിദ്യാർത്ഥികളുമായി തുടക്കത്തിൽ തന്നെ പങ്കു വയ്ക്കുകയും ആകാം.
ഗ്യാസ് ഫേസ് പോളിമറൈസേഷൻ ഇംഗ്ലീഷ് വിലാസം https://ml.wikipedia.org/wiki/Gas_phase_Polymerisation
അപൂരിത ബോണ്ടുകളുളള  ഏകലകങ്ങളെ (മോണോമർ) വാതകാവസ്ഥയിൽ ബഹുലകീകരിക്കുന്ന രീതിയാണ് വാതകപ്രാവസ്ഥാ ബഹുലകീകരണം (Gas phase polymerisation).
വളരെ വിരളമായി മാത്രം ഉപയോഗിക്കപ്പെടുന്നു.
ആരംഭദശയിൽ തന്നെ രൂപപ്പെടുന്ന ബഹുലക പടലം രാസപ്രക്രിയയെ സങ്കീർണ്ണമാക്കുന്നു.
ഈ വിധത്തിലുളള ബഹുലകീകരണത്തിന് പ്രത്യേക രാസഭൌതിക സ്വഭാവങ്ങളുളള രാസത്വരകങ്ങൾ ആവശ്യമാണ്.
അവലംബം GAS PHASE POLYMERIZATION OF OLEFINS,WO Patent WO/1995/007,942, 1995 - wipo.int GAS PHASE POLYMERIZATION OF ETHYLENE AND C7 TO C10 OLEFINS,WO Patent WO/1994/003,509, 1994 - {{ cite news }} : Unknown parameter | coauthor= ignored ( | author= suggested) ( help ) CS1 maint: numeric names: authors list ( link )
ഗ്യാസ് ലൈറ്റിങ് ഇംഗ്ലീഷ് വിലാസം https://ml.wikipedia.org/wiki/Gaslighting
ഒരു ലക്ഷ്യം മുന്നിൽക്കണ്ടുകൊണ്ട് വ്യക്തിയിലോ  ഗ്രൂപ്പിലെ അംഗങ്ങളിലോ ഒരു വ്യക്തി സംശയത്തിന്റെ വിത്തുകൾ വിതയ്ക്കാൻ ശ്രമിക്കുന്ന മനഃശാസ്ത്രപരമായ കൃത്രിമത്വത്തിന്റെ ഒരു രൂപമാണ് ഗ്യാസ് ലൈറ്റിങ്.
ഇത് അവരുടെ സ്വന്തം മെമ്മറി, ധാരണ, വിവേകം എന്നിവയെ ചോദ്യം ചെയ്യുന്നു.
നിരന്തരമായ നിഷേധം, തെറ്റിദ്ധാരണ, വൈരുദ്ധ്യം, നുണ എന്നിവ ഉപയോഗിച്ച് ഗ്യാസ് ലൈറ്റിങ് ഇരയെ അസ്ഥിരപ്പെടുത്തുന്നതിനും ഇരയുടെ വിശ്വാസത്തെ   നിയുക്തമാക്കുകയുമാണ് ചെയ്യുന്നത്.
ഇരയെ വഴിതെറ്റിക്കുക എന്ന ഉദ്ദേശ്യത്തോടെ ദുരുപയോഗം ചെയ്യുന്നയാൾ വിചിത്രമായ സംഭവങ്ങൾ അരങ്ങേറുന്നതിന് മുമ്പുണ്ടായ മോശം സംഭവങ്ങൾ എപ്പോഴെങ്കിലും നടന്നിട്ടുണ്ടെന്ന് ഒരു ദുരുപയോഗക്കാരൻ നിരസിച്ചതുമുതലുള്ള സംഭവങ്ങൾ വരെയാകാം.
1938-ലെ പാട്രിക് ഹാമിൽട്ടന്റെ ഗ്യാസ് ലൈറ്റിങ് എന്ന നാടകത്തിൽ നിന്നും ഇതിന്റെ 1940, 1944-ലെ ഫിലിം അഡാപ്റ്റേഷനുകളിൽ നിന്നുമാണ് ഈ പദം ഉത്ഭവിച്ചത്.
ഈ പ്രയോഗം ക്ലിനിക്കൽ, ഗവേഷണ സാഹിത്യത്തിലും , രാഷ്ട്രീയ വ്യാഖ്യാനത്തിലും ഉപയോഗിക്കപ്പെടുന്നു.
Ingrid Bergman in the 1944 film Gaslight ഇവയും കാണുക പെരും നുണ അവലംബം കൂടുതൽ വായനയ്ക്ക് (subscription required) (thesis/dissertation) (offline resource) (offline resource) (limited preview available online) ബാഹ്യ ലിങ്കുകൾ Gaslighting as a Manipulation Tactic: what it is, who does it, and why by George K. Simon , Ph.D., article on the topic of gaslighting published by Counselling Resource on November 8, 2011 Sarah Strudwick (November 16, 2010) Dark Souls – Mind Games, Manipulation and Gaslighting based on her book Dark Souls: Healing and Recovering from Toxic Relationships
ഗ്യാനു റാണ ഇംഗ്ലീഷ് വിലാസം https://ml.wikipedia.org/wiki/Gyanu_Rana
ഗായികയും റിയാലിറ്റി ഷോ ജഡ്ജിയുമാണ് ഗ്യാനു റാണ ( നേപ്പാളി : born राणा; ജനനം: ഒക്ടോബർ 3, 1949) നേപ്പാളിലെ കാഠ്മണ്ഡുവിലെ തമലിൽ ജനിച്ചു വളർന്ന ഗ്യാനു റാണ നേപ്പാളിലെ മറ്റൊരു ഗായിക നാരായൺ ഗോപാലിനൊപ്പം "സിരി മാ സിരി നി കാഞ്ച", "മഞ്ചെ കോ മായ യാഹ" തുടങ്ങിയ യുഗ്മഗാനം എഴുതുകയും  പാടുകയും ചെയ്തു.
പ്രശസ്ത കവിയും പ്രശസ്ത നാടോടി ഗായികയുമായ ധർമ്മരാജ് ഥാപ്പയുടെ മകളാണ് ഗ്യാനു റാണ.
ഗ്യാനു റാണയുടെ പിതാവ് റേഡിയോ നേപ്പാളിൽ ജോലി ചെയ്തു.
നേപ്പാൾ സംസ്കാരത്തിന്റെ ഉന്നമനത്തിനും വികസനത്തിനും വേണ്ടി രൂപീകരിച്ച സർക്കാർ സ്ഥാപനമായ നേപ്പാൾ അക്കാദമിയിൽ അവർ അംഗമായി.
ഗ്യാനു റാണയുടെ അമ്മ സാവിത്രി താപ്പ നേപ്പാളിലെ നാടോടി ഗാനങ്ങളും സംസ്കാരവും പ്രോത്സാഹിപ്പിക്കുന്നതിനുള്ള ഫോറമായ ധർമ്മരാജ്  ലോക് സാഹിത്യ ഗുതിയുടെ സ്ഥാപകയാണ്.
നേപ്പാളിലെ പോഖാറയിലെ ബട്ടുലെചോർ ഉപവിഭാഗത്തിലാണ് റാണ വളർന്നത്.
പ്രാഥമിക വിദ്യാഭ്യാസം  വരെ അവിടെ തുടർന്നു.
പിന്നീട് ഉന്നത പഠനത്തിനായി കാഠ്മണ്ഡുവിലേക്ക് പോയി.
ദില്ലിബസാറിലെ പത്മ കന്യയിൽ ചേർന്ന് 1965 ൽ വിദ്യാഭ്യാസം പൂർത്തിയാക്കി.1967-68 കാലഘട്ടത്തിൽ ബംഗ്ലാദേശിലെ ഭരത്സ്വരി ഹോംസ് ഓഫ് മൈമെൻസിംഗിൽ ഹോം സയൻസ് പഠിച്ച അവർ 1970 ൽ നേപ്പാളിലെ ത്രിഭുവൻ സർവകലാശാലയിൽ നിന്ന് ഇന്റർമീഡിയറ്റ് ലെവൽ പരീക്ഷ പാസായി.1977 ൽ ഇന്ത്യയിലെ ബറോഡയിലെ എം. എസ്. യൂണിവേഴ്സിറ്റിക്ക് കീഴിൽ ബറോഡയിലെ മ്യൂസിക് കോളേജിൽ പരിശീലനം നേടി.1982 ൽ ഇന്ത്യയിലെ അലഹബാദിലെ പ്രയാഗ് സ്നീത് സമിതിയിൽ നിന്ന് സീനിയർ ലെവൽ ഡിപ്ലോമ നേടുകയും ചെയ്തു.
അനുബന്ധം ↑ ↑ {{ cite web }} :  CS1 maint: unrecognized language ( link )
ഗ്യാസ് ഫ്യൂസ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പാചക വാതകത്തിന്റെ ചോർ‌ച്ച കണ്ടു പിടിക്കാനും,സുരക്ഷ ഉറപ്പാക്കാനും കഴിയുന്ന ഉപകരണമാണു ഗ്യാസ് ഫ്യുസ്.
പ്രധാന ഭാഗങ്ങൾ ഗ്യാസ് സിലിണ്ടറിൽ പിടിപ്പിക്കാനുള്ള ഭാഗം.
പാചക വാതകത്തിന്റെ അളവ് അറിയാനുള്ള ഗേജ്.
സാധാരണ റെഗുലേറ്റർ പിടിപ്പിക്കാനുള്ള ഭാഗം.
ഉപയോഗിക്കാവുന്ന ഗ്യാസ് സിലിണ്ടറുകൾ ഇന്ത്യൻ ഗ്യാസ്.
ഭാരത് ഗ്യാസ്.
എച്ച്.പി.ഗ്യാസ്.
സുരക്ഷ ഉറപ്പാക്കുന്നതെങ്ങിനെ ഗ്യാസ് ഫ്യുസ് സിലിണ്ടറിന്റെ മുകൾഭാഗം മുതൽ ഗ്യാസ് സ്റ്റവിന്റെ വാൾ‌വ്‌ വരെയുണ്ടാകുന്ന ചെറിയ തലത്തിലുള്ള ചോർ‌ച്ച മുൻ‌കൂട്ടി അറിയാൻ കഴിയുന്നു.
വൻ വിപത്തുകൾക്കു വഴിവെക്കുന്ന വൻ ചോർ‌ച്ച(റ്റ്യുബ് ഊരിപ്പോകുക/ പൈപ്പ് മുറിഞ്ഞു രണ്ടാകുക)ഉണ്ടാകുന്ന സമയത്ത് തന്നെ സ്വയം ഗ്യാസ് ഓഫാക്കി സുരക്ഷ ഉറപ്പാക്കുന്നു.
ഉപയോഗിക്കേണ്ട വിധം ഗ്യാസ് ഫ്യുസിന്റെ ഗേജ് ഭാഗം മുകളിൽ വരത്തക്ക വണ്ണം പിടിച്ചു സാധാരണ റെഗുലേറ്റർ പിടിപ്പിക്കുന്നതുപോലെ സിലിണ്ടറിൽ പിടിപ്പിക്കുക.
വശത്ത് റെഗുലേറ്ററും പിടിപ്പിക്കുക ഇനി വാൾ‌വുകൾ ഓൺ ചെയ്തു ഗേജിൽ രണ്ടുതവണ മൃദുവായി അമർത്തി ഉപയോഗക്ഷമമാക്കാം.
അവലംബം ↑ Archived 2009-10-27 at the Wayback Machine .
മനോരമന്യൂസ്.
കോം/വീട്: ഗ്യാസ് സിലിണ്ടറീനെ പേടിക്കേണ്ട എന്ന വീഡിയോ ഓണാക്കുക
ജമാൽപുർ ഏറ്റുമുട്ടൽ (2014) ഇംഗ്ലീഷ് വിലാസം https://ml.wikipedia.org/wiki/2014_Jamalpur_Encounter
ഇന്ത്യയിലെ പഞ്ചാബ് സംസ്ഥാനത്തെ ലുധിയാന ജില്ലയിൽ ജമാൽ പ്രദേശത്ത് നടന്നുകൊണ്ടിരിക്കുന്ന ഒരു ക്രിമിനൽ കേസാണ് ജമാൽ വ്യാജ ഏറ്റുമുട്ടൽ കേസ്.
ഹരീന്ദർ സിങ്(23), ജതീന്ദർ സിങ് (25) എന്നീ ദലിത് സഹോദരങ്ങളെ പഞ്ചാബ് പോലീസ് ഏറ്റുമുട്ടലിലൂടെ കൊലപ്പെടുത്തിയ സംഭവമാണ് കേസിനാദാരം.
സംസ്ഥാനത്തെ ഭരണകക്ഷിയായ ശിരോമണി അകാലി ദൾ (ബാദൽ) പ്രവർത്തകനായ ഗുർജിത് സിങ്ങിന്റെ പങ്ക് വ്യക്തമായതോടെയാണ് കേസിന് പൊതുജനശ്രദ്ധ ലഭിച്ചത്.
ലുധിയാനയിലെ ബോഹപുർ ഗ്രാമത്തിൽ താമസക്കാരായ ജില്ലാതല കബഡി കളിക്കാരും ദലിത് സഹോദരങ്ങളുമായ യുവാക്കളാണ് ജമാൽപുരിലെ വാടകവീട്ടിൽ കോൺസ്റ്റബിൾ യദ്വിന്ദർ സിങ്ങിന്റേയും രണ്ടു ഹോംഗാർഡുകളുടെയും ആക്രമണത്തിന് ഇരയായി കൊല്ലപ്പെട്ടത്.
പെൺകുട്ടികളെ അപമാനിക്കാൻ ശ്രമിക്കൽ, കൊലപാതക ശ്രമം, മറ്റു അതിക്രമങ്ങൾ എന്നി കേസുകളിൽ 2013,14 വർഷങ്ങളിലായി ഉൾപ്പെട്ടിട്ടുള്ളവരാണ് യുവാക്കൾ എന്നാണ് പോലീസ് പറയുന്നത് , എന്നാൽ ഇക്കാര്യം കുടുംബങ്ങൾ നിഷേധിച്ചിട്ടുണ്ട്.
ഭരണകക്ഷി നേതാക്കളും പോലീസും പ്രതിസ്ഥാനത്തുള്ള കേസ് സിബിഐയെ കൊണ്ട് അന്വേഷിപ്പിക്കണമെന്ന് ആവശ്യപ്പെട്ട് യുവാക്കളുടെ കുടുംബവും ആംആദ്മി പാർട്ടി പഞ്ചാബ് ഘടകവും സംസ്ഥാനത്ത് വൻ പ്രതിഷേധ സമരങ്ങൾ സംഘടിപ്പിച്ചിരുന്നു.
പ്രതിസ്ഥാനത്തുള്ള ഗുർജിത് സിങ് ജാട്ട് സമുദായാംഗമായതിനാലും യുവാക്കൾ ദലിത് വിഭാഗത്തിൽ പെട്ടവരായതിനാലും കൊലപാതകം ജാതിയമാണെന്ന് ആരോപിച്ചായിരുന്നു കുടുംബാംഗങ്ങൾ പ്രതിഷേധ സമരം ആരംഭിച്ചത്.
ലുധിയാന ഛണ്ഡിഖഡ് ദേശീയ പാത ഉപരോധമടക്കമുള്ള സമരപരിപാടികൾ കുടുംബാംഗങ്ങൾ നടത്തിയിരുന്നു.
കൊലപാതകത്തിൽ പങ്കാളികളായ മാച്ഛിവാറ പോലീസ് സ്‌റ്റേഷനിലെ എസ്എച്ച്ഒ കോൺസ്റ്റബിൾ മൻജിന്ദർ സിങ്, ഖന്ന ജില്ല എസ്എസ്പി ഹർഷ് കുമാർ ബൻസൽ, രണ്ടു ഹോംഗാർഡുകൾ എന്നിവരെ സർവ്വീസിൽ നിന്ന് സസ്‌പെൻഡ് ചെയ്തു.
പ്രതികൾക്കെതിരെ എസ്.സി-എസ്.
ടി ആക്ട് പ്രകാരം കേസെടുക്കുകയും ചെയ്തു.
ജമാലാ ഇംഗ്ലീഷ് വിലാസം https://ml.wikipedia.org/wiki/Jamala
ഉക്രൈനിയൻ ഗായികയാണ് സൂസന്ന ആലിമിവന ജമലാഡിനോവ (Crimean Tatar: Susana Camaladinova; Ukrainian: Сусана Алімівна Джамаладінова; Russian: Суса́нна Алимовна Джамалади́нова, born 27 August 1983).
ജമാലാ എന്ന നാമത്തിൽ ആണ് ഇവർ അറിയപ്പെടുന്നത് , ഗായിക , അഭിനേത്രി , ഗാന രചന എന്നിവയും ചെയുന്നു , 2016 ലെ യൂറോവിഷൻ സോങ് കോണ്ടെസ്റ് വിജയി ആണ് ഇവർ.
ഉക്രൈനിനെ പ്രതിനിധീകരിച്ചു പങ്കെടുത്ത ജമാലാ അന്ന് സ്വന്തം പാട്ടായ 1944 ആണ് പാടിയത്‌ .
ചലച്ചിത്രങ്ങൾ Music videos Year Song Director 2009 History Repeating Alan Badoev 2010 You're Made of Love + (in Russian) Katya Tsarik It's Me, Jamala + (in Ukrainian) 2011 Smile Max Ksjonda Find me John X Carey 2012 Я люблю тебя (in Russian) Sergei Sarakhanov 2013 Кактус (in Russian) Denis Zakharov All These Simple Things Depends On You + (in Russian) Viktor Vilks 2014 Чому квіти мають очі?
(in Ukrainian) Oles Sanin 2015 Я заплуталась (in Ukrainian) Tolik Sachivko Иные (in Russian) Mykhailo Yemelianov 2016 Шлях додому (in Ukrainian) Anna Kopylova 1944 Anatoliy Sachivko Film Year Title Role 2014 The Guide Olga Alice's Adventures in Wonderland Caterpillar അവലംബം പുറത്തേക്കുള്ള കണ്ണികൾ jamala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജമാലുദ്ദീൻ അഫ്ഗാനി ഇംഗ്ലീഷ് വിലാസം https://ml.wikipedia.org/wiki/Jamal-al-Din_Afghani
19-ആം നൂറ്റാണ്ടിലെ ഇസ്ലാമിക നവോത്ഥാന നായകനായിരുന്നു ‍സയ്യിദ് ജമാലുദ്ദീൻ അഫ്ഗാനി .
തത്ത്വചിന്തകൻ, എഴുത്തുകാരൻ, വാഗ്‌മി, പത്രപ്രവർ‌ത്തകൻ, രാഷ്ട്രീയ പ്രവർ‌ത്തകൻ എന്നീ നിലകളിലും അദ്ദേഹം പ്രശസ്തനാണ് .
ഒരു നൂറ്റാണ്ടു കാലത്തിനിടക്ക് മുസ്ലിം രാജ്യങ്ങളിൽ ഉയർ‌ത്തെഴുന്നേറ്റ സ്വാതന്ത്ര്യ സമരങ്ങളിലും ഭരണഘടനാ പ്രസ്ഥാനങ്ങളിലും അഫ്‌ഗാനി വലിയ പങ്കു വഹിച്ചു.
ഇരുപതാം നൂറ്റാണ്ടിൽ ഉയർ‌ന്നു വന്ന ഇസ്ലാമിക നവോത്ഥാന-നവീകരണ ശ്രമങ്ങളുടെ പ്രോൽ‌ഘാടകനായും അദ്ദേഹം അറിയപ്പെടുന്നു.
പാൻ ഇസ്ലാമിസത്തിന്റെ ശക്തനായ വക്താവും അറബ്-ഇസ്ലാമിക രാജ്യങ്ങളിൽ ഉയർ‌ന്നു വന്ന അപകോളനീകരണ പ്രസ്ഥാനങ്ങളുടെ സൈദ്ധാന്തിക പ്രായോഗിക ആചാര്യനുമായിരുന്നു അദ്ദേഹം.
പത്തൊമ്പതാം നൂറ്റാണ്ടിൽ നേരിട്ടുള്ള വിദേശാധിപത്യത്തിലാകാതിരുന്ന ചുരുക്കം ഇസ്ലാമികരാജ്യങ്ങളിലൊന്നായ അഫ്ഗാനിസ്താന്റെ സ്ഥാനത്തെ, ഇസ്ലാമികനവോത്ഥാനത്തിന്റെ ചിഹ്നമായിക്കരുതിയായിരിക്കണം, അദ്ദേഹം തന്റെ തൂലികാനാമം അഫ്ഗാനി എന്ന് സ്വീകരിച്ചത് എന്നു കരുതുന്നു .
ശരിയായ പേര് അസ്സയ്യിദ് മുഹമ്മദുബ്‌നു സഫ്ദർ.
1838 -ൽ ഇറാനിലാണ് ഇദ്ദേഹം ജനിച്ചതെന്നാണ് പൊതുവേ കരുതപ്പെടുന്നത്.
ഇദ്ദേഹത്തിന്റെ കുടും‌ബ പരമ്പര പ്രവാചകപൗത്രൻ ഹുസൈനുബ്‌നു അലി വഴി മുഹമ്മദ് നബിയിൽ ചെന്നെത്തുന്നു.
12 വയസ്സിനു മുൻപ് കാബൂളിൽ വെച്ച് ഇസ്ലാമിക വിജ്ഞാന ശാഖകളിൽ വെച്ച് പ്രാവീണ്യം നേടിയ അദ്ദേഹം പിന്നീട് തത്ത്വശാസ്ത്ര - ഗണിതശാസ്ത്ര പഠനങ്ങളിലേക്ക് ശ്രദ്ധ തിരിച്ചു.
പിന്നീട് ഇന്ത്യയിലെത്തിയ അഫ്‌ഗാനി അവിടെ വെച്ചാണ് ആധുനിക വിദ്യാഭ്യാസം നേടിയത്.
ഇന്ത്യയിലും അഫ്‌ഗാനിസ്ഥാനിലും അപകോളനീകരണ പ്രവർ‌ത്തനങ്ങളിലൂടെ ബ്രിട്ടീഷ് ഗവൺ‌മെന്റിന്റെ നോട്ടപ്പുള്ളിയായി മാറിയ അദ്ദേഹം പിന്നീട് ഈജിപ്തിൽ പ്രശസ്തമായ അൽ‌അസ്‌ഹർ യൂനിവേഴ്സിറ്റിയിൽ അദ്ധ്യാപകനായി.
അവിടെ പ്രവാചകത്വത്തിന്റെ സാമൂഹികദൗത്യത്തെക്കുറിച്ച് അദ്ദേഹം ഉയർ‌ത്തിയ കാഴ്ച്ചപ്പാടുകൾ യാഥാസ്ഥിതിക മതപണ്ഢിതരെ അദ്ദേഹത്തിനെതിരാക്കി.
അറബി ലോകത്തെ നവജാഗരണത്തിന്റേയും ഇസ്ലാമികനവോത്ഥോനത്തിന്റേയും മുന്നണിപ്പോരാളികളായി മാറിയ സ‌അദ് സഗ്‌ലൂൽ, മുഹമ്മദ് അബ്ദു തുടങ്ങിയ ധിഷണാശാലികൾ അദ്ദേഹത്തിന്റെ ശിഷ്യത്വം സ്വീകരിച്ചു.
അഫ്‌ഗാനിയുടെ പ്രേരണ മൂലം നിരവധി ചെറുപ്പക്കാർ പത്രപ്രവർ‌ത്തന രം‌ഗത്തേക്ക് കടന്നു വന്നു.
ഈ പത്രങ്ങളിൽ പലതിലും അദ്ദേഹം സാമൂഹിക-രാഷ്ട്രീയ പ്രശ്നങ്ങളെക്കുറിച്ച് ലേഖനങ്ങളെഴുതിയിരുന്നു.
1878-ൽ ഫ്രഞ്ച് ഫ്രീ മേസണ്സ്യ പ്രസ്ഥാനത്തിൽ ചേർ‌ന്നുവെങ്കിലും അതിൽ അസംതൃപ്തനായി മറ്റൊരു സം‌ഘടന രൂപവത്കരിച്ചു.
ദേശീയബോധമുള്ള സമരോൽ‌സുകരായ 300 ഓളം ചെറുപ്പക്കാരെ ഇതിൽ ചേർ‌ത്തുകൊണ്ട് അഫ്ഗാനി അവർ‌ക്ക് രാഷ്ട്രീയ പരിശീലനം നൽ‌കി.
പാർ‌ലമെന്ററി ഭരണകൂത്തിന് വേണ്ടി അദ്ദേഹം വാദിച്ചു.
ഈജിപ്തിലെ കൊളോണിയൽ വിരുദ്ധ ദേശീയ പ്രസ്ഥാനത്തിന്റെ ഉയർ‌ത്തെഴുന്നേൽ‌പ്പിൽ അഫ്‌ഗാനിക്ക് വലിയ പങ്കുണ്ടായിരുന്നു.
1881-ൽ ഈജിപ്തിലെ ഖിദൈവിക്കെതിരെ രം‌ഗത്ത് വന്ന ഉറാബീ പാഷ നയിച്ച വിപ്ലവത്തിൽ അഫ്‌ഗാനിയുടെ പ്രവർ‌ത്തനങ്ങൾക്ക്  വലിയ പങ്കുണ്ടായിരുന്നു.
സൈന്യത്തിലെ വൈദേശിക-കോളനീകരണ ഘടകങ്ങൾ‌ക്കെതിരെ ഉയർ‌ന്നു വന്ന ഈ വിപ്ലവം ബ്രിട്ടീഷ് ഇടപെടലിനെത്തുടർ‌ന്ന് പരാജയപ്പെടുകയുണ്ടായി.
അഫ്‌ഗാനിയോടുള്ള ബ്രിട്ടീഷ് കൊളോണിയൽ രോഷം ഒന്നു കൂടി ശക്തിപ്പെടാൻ ഇത് കാരണമായി.
തുടർ‌ന്ന് അദ്ദേഹം അമേരിക്കയിലേക്ക് തിരിക്കുകയും അമേരിക്കൻ പൗരത്വം നേടാൻ ശ്രമിക്കുകയുണ്ടായെന്നും അദ്ദേഹത്തിന്റെന ജീവചരിത്രകാരനായ ഡബ്ലിയു.
എസ്. ബ്ലന്റ്ട അദ്ദേഹത്തിന്റെ് ഓർ‌മക്കുറിപ്പുകളിൽ എഴുതിയിട്ടുണ്ട്.
1883-ൽ അഫ്ഗാനി ലണ്ടനിലെത്തി.
അവിടെ അൽ‌പകാലം തങ്ങിയ ശേഷം പാരീസിലേക്ക് തിരിച്ചു.
അവിടെ വെച്ച് സ്വന്തം ശിഷ്യനും ഇസ്ലാമിക നവോത്ഥാനത്തിന്റെ മുന്നണിപ്പോരാളിയുമായിരുന്ന മുഹമ്മദ് അബ്ദുവിനോടോപ്പം ബ്രിട്ടീഷ് കൊളോണിയൽ ശക്തികൾ‌ക്കെതിരായ ശക്തമായ തൂലികാസമരം ആരംഭിച്ചു.
പൗരസ്ത്യനാടുകളിൽ ബ്രിട്ടന്റേയും റഷ്യയുടേയും രാഷ്ട്രീയ ഇടപെടലുകളെക്കുറിച്ചും ഈജിപ്തിലേയും തുർ‌ക്കിയിലേയും സം‌ഭവവികാസങ്ങളെക്കുറിച്ചും സുഡാനിൽ അക്കാലത്ത് ഉയിർ‌കൊണ്ട മഹ്‌ദീ പ്രസ്ഥാനത്തെക്കുറിച്ചും അദ്ദേഹം എഴുതിയ ലേഖനങ്ങൾ പ്രമുഖ പാശ്ചാത്യ പത്രങ്ങൾ പ്രാധാന്യത്തോടെ പ്രസിദ്ധീകരിച്ചിരുന്നു.
ഇക്കാലത്ത് തന്നെയാണ് ഏണെസ്റ്റ് റെനനുമായി അഫ്ഗാനി ഇസ്ലാമിനെക്കുറിച്ച് സം‌വാദത്തിലേർ‌പ്പെടുന്നത്.
ഇസ്ലാം ശാസ്ത്രചിന്തക്കെതിരാണെന്ന റെനന്റെ ആരോപണത്തിനെതിരെ അഫ്‌ഗാനി എഴുതിയ മറുപടി Journal des Debats എന്ന ഫ്രഞ്ച് പത്രത്തിൽ വെളിച്ചം കണ്ടു.
പാരീസിൽ അഫ്ഗാനിയുടെ രാഷ്ട്രീയ-സാംസ്കാരിക പ്രവർ‌ത്തനങ്ങൾ മിക്കവാറും മുഹമ്മദ് അബ്ദുവുമായി കൂട്ടു ചേർ‌ന്ന് പ്രസിദ്ധീകരിച്ചിരുന്ന അൽ ഉർവത്തുൽ വുഥ്ഖ എന്ന അറബി വാരികയെ ആശ്രയിച്ചായിരുന്നു .
ഇന്ത്യയിലും ഈജിപ്തിലും ഇതര നാടുകളിലും ബ്രിട്ടീഷുകാർ അനുവർ‌ത്തിച്ചിരുന്ന കൊളോണിയൽ രാഷ്ട്രീയ നയത്തിനെതിരെ അതിശക്തമായ വിമർ‌ശനങ്ങളാണ് ഈ പത്രം അഴിച്ചു വിട്ടത്.
എന്നാൽ പത്രത്തിന്റെ  ഒന്നാം ലക്കം തന്നെ ബ്രിട്ടീഷ് ഗവൺ‌മെന്റ് കണ്ടു കെട്ടുകയും ഇന്ത്യയിലേക്കും ഈജിപ്തിലേക്കുമുള്ള പ്രവേശനം തടയുകയും ചെയ്തു.
തുടക്കത്തിൽ തന്നെ ഇത്തരം പ്രയാസങ്ങൾ അഭിമുഖീകരിക്കേണ്ടി വന്ന പത്രം എട്ടു മാസത്തിനിടയിൽ പതിനെട്ട് ലക്കങ്ങൾ പ്രസിദ്ധീകരിച്ച് സ്വയം പിൻ‌വലിഞ്ഞു.
അഴിമതിക്കാരായ ഏകാധിപതികളിൽ നിന്നും അജ്ഞാനികളായ പുരോഹിതരിൽ നിന്നും രക്ഷപ്പെട്ടാൽ മാത്രമേ ഇസ്ലാമിന് നിലനിൽപ്പുള്ളൂ എന്ന വാദം ജമാലുദ്ദീൻ അഫ്ഗാനി മുറുകെപ്പിടിച്ചിരുന്നു.
പടീഞ്ഞാറൻ സംസ്കാരത്തിലെ തിരഞ്ഞെടുത്ത ആശയങ്ങൾ സ്വായത്തമാക്കുന്നതിലൂടെ പാശ്ചാത്യസ്വാധീനത്തിന്റെ മലവെള്ളപ്പാച്ചിലിനെതിരെ പിടീച്ചുനിൽക്കാൻ ഇസ്ലാമികലോകത്തിനാകും എന്നും അഫ്ഗാനി, വിശ്വസിച്ചിരുന്നു.
,അഫ്ഗാനി സയണിസ്റ്റ് ചാരനാണന്ന് ആക്ഷേപമുണ്ട് മരണം
1897 മാർച്ച് 9 ന്‌ ഇസ്താംബൂളിൽ ജമാലുദ്ദീൻ അഫ്ഗാനി മരണമടഞ്ഞു.
1944 ഒടുവിൽ അഫ്ഗാനിസ്താൻ സർക്കാറിന്റെ അഭ്യർഥനമാനിച്ച് അദ്ദേഹത്തിന്റെ ശരീരാവശിഷ്ടങ്ങൾ അഫ്ഗാനിസ്താനിലേക്ക് കൊണ്ടുവരികയും കാബൂൾ സർവകലാശാല വളപ്പിൽ മറവുചെയ്തു.
അവലം‌ബം
ഇസ്ലാമിക വിജ്ഞാനകോശം, വാല്യം 3, ഇസ്ലാമിക് പബ്ലിഷിം‌ഗ് ഹൗസ് കൂടുതൽ വായനക്ക് Seyyed Jamaluddin Asadabadi, the Founder of the Pan-Islamic Front Sayed Jamaluddin Afghani's Biography .
Bashiri, Iraj , Bashiri Working Papers on Central Asia and Iran , 2000.
പുറം കണ്ണികൾ Jamal-Al-Din Afghani Archived 2009-12-21 at the Wayback Machine .
, a comprehensive article in Encyclopedia Iranica.
Jamal ad-Din al-Afghani Archived 2019-10-28 at the Wayback Machine .
, a biography.
Al-Afghani’s Response to Imperialism Archived 2010-01-01 at the Wayback Machine .
by Richard Seymour, May 11 2009
ജമാലുദ്ദീൻ അൽ മിസ്സി
സിറിയയിൽ ജീവിച്ചിരുന്ന ഒരു ഹദീഥ് പണ്ഡിതനായിരുന്നു ജമാലുദ്ദീൻ അൽ മിസ്സി എന്നറിയപ്പെട്ടുവന്ന യൂസുഫ് ബിൻ അബ്‌ദുറഹ്‌മാൻ അൽ മിസ്സി ( അറബി : يوسف بن عبد الرحمن المزي ‬ ) ഹാഫിദ് അബുൽ ഹജ്ജാജ് എന്നും വിളിക്കപ്പെട്ടിരുന്നു.
അലപ്പോ നഗരത്തിന് സമീപത്തുള്ള ഗ്രാമത്തിൽ 1256-ലാണ് യൂസുഫ് ജനിക്കുന്നത്.
കുട്ടിക്കാലത്ത് തന്നെ കുടുംബസമേതം ദമാസ്കസിനടുത്ത മിസ്സ എന്ന ഗ്രാമത്തിലേക്ക് താമസം മാറി.
അവിടെ വെച്ചാണ് അദ്ദേഹം ഖുർആനും ഹദീഥും പഠിച്ചുതുടങ്ങുന്നത് .
ഇരുപതാം വയസ് മുതൽ ഹദീഥ് പഠനത്തിൽ ശ്രദ്ധ കേന്ദ്രീകരിച്ചു തുടങ്ങി.
അദ്ദേഹത്തോടൊപ്പം വിദ്യ അഭ്യസിച്ചിരുന്ന ഇബ്‌നു തൈമിയ്യ അദ്ദേഹത്തിന്റെ അടുത്ത സുഹൃത്തായിരുന്നു.
മംലൂക് സാമ്രാജ്യത്തിന്റെ കീഴിലുണ്ടായിരുന്ന ഈജിപ്ത്, സിറിയ, ഹിജാസ് എന്നിവിടങ്ങളിലെല്ലാം സഞ്ചരിച്ച അദ്ദേഹം ഹദീഥ് നിവേദകരെ പറ്റി പഠിക്കുന്ന ഇൽമുൽ രിജാൽ ശാഖയിലെ ഉന്നതപണ്ഡിതനായി അറിയപ്പെട്ടു.
അറബി ഭാഷാവിശകലനത്തിലും വ്യാകരണത്തിലുമെല്ലാം ജമാലുദ്ദീൻ മിസ്സി എന്നറിയപ്പെട്ട യൂസുഫ് പ്രഗൽഭനായി മാറി .
അൽ ദഹബി , അബ്ദുൽ വഹാബ് അൽ സുബ്‌കി , ഇബ്‌നു കഥീർ , ഇബ്‌ൻ അൽ ഫുറാത് , നജ്‌മുദ്ദീൻ അൽ തൂഫി തുടങ്ങിയ പ്രമുഖ പണ്ഡിതർ അൽ മിസ്സിയുടെ ശിഷ്യന്മാരാണ്.
ജമാൻക്സിം ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Jamanxim_National_Park Sketch map of Tapajos basin conservation units:
14.
Jamanxim National Park
ജമാൻക്സിം ദേശീയോദ്യാനം (പോർച്ചുഗീസ് : Parque Nacional do Jamanxim) ബ്രസീലിലെ പാര സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.
ആമസോൺ മഴക്കാടുകളുടെ 859,797 ഹെക്ടർ (2,124,600 ഏക്കർ) പ്രദേശം ജമാൻക്സിം ദേശീയ ഉദ്യാനം ഉൾക്കൊള്ളുന്നു.
പാര സംസ്ഥാനത്തെ അൾട്ടാമിറ, ഇറ്റൈറ്റുബ, ട്രൈരാവോ എന്നീ മുനിസിപ്പാലിറ്റികളുടെ ഭാഗങ്ങളിൽ ദേശീയോദ്യാനം വ്യാപിച്ചുകിടക്കുന്നു.
ദേശീയോദ്യാനത്തിനു വടക്കു ഭാഗത്തായി ട്രൈരാവോ ദേശീയോദ്യാനം സ്ഥിതിചെയ്യുന്നു.
അവലംബം ↑ Parque Nacional do Jamanxim – Chico Mendes .
sfn error: no target: CITEREFParque_Nacional_do_Jamanxim_–_Chico_Mendes ( help ) ↑ Unidade de Conservação ...
_MMA ( help ) ↑ Plano de Manejo ...
Trairão , പുറം.
sfn error: no target: CITEREFPlano_de_Manejo_...
_Trairão ( help )
ജമാദുൽ ആഖിർ ഇംഗ്ലീഷ് വിലാസം https://ml.wikipedia.org/wiki/Jumada_al-Thani
ഹിജ്റ വർഷത്തിലെ ആറാമത്തെ മാസമാണ് ജമാദുൽ ആഖിർ ( جمادى الآخر أو جمادى الثاني ).
ജമാദുൽ താനി എന്നും പേരുണ്ട് സമയം
ഇസ്ലാമിക് കലണ്ടർ ചന്ദ്രനെ അടിസ്ഥാനമാക്കിയുള്ള കലണ്ടർ ആണ്‌.
AH First day ( CE / AD ) Last day ( CE / AD ) 1431 15 May 2010 12 June 2010 1432 4 May 2011 2 June 2011 1433 22 April 2012 21 May 2012 1434 11 April 2013 10 May 2013 1435 1 April 2014 29 April 2014 1436 21 March 2015 19 April 2015 1437 10 March 2016 7 April 2016 Jumada al-Thani dates between 2010 and 2016 ഇസ്ലാമിക സംഭവങ്ങൾ 10 Jumada al-thani, victory to Ali in the Battle of Bassorah (Jamal) 13 Jumada al-thani, death of Umm ul-Banin (mother of Abbas ibn Ali ) 20 Jumada al-thani, birth of Muhammad 's daughter - Fatima Zahra 22 Jumada al-thani, death of Caliph Abu Bakr
ജമാലി കമാലി മോസ്ക്, ശവകുടീരം ഇംഗ്ലീഷ് വിലാസം https://ml.wikipedia.org/wiki/Jamali_Kamali_Mosque_and_Tomb
ദില്ലിയിലെ മെഹ്റൗളിയിലെ ആർക്കിയോളജിക്കൽ വില്ലേജ് കോംപ്ലക്സിൽ സ്ഥിതി ചെയ്യുന്ന പരസ്പരം അടുത്തിരിക്കുന്ന രണ്ട് സ്മാരകങ്ങൾ ആണ് ജമാലി കമാലി മോസ്ക്, ശവകുടീരം.
ഒന്ന് മസ്ജിദ്, രണ്ടാമത്തേത് ജമാലി, കമാലി എന്നീ പേരുകളിലുള്ള രണ്ട് പേരുടെ ശവകുടീരമാണ്.
"ജമാലി" എന്നത് ഉർദു ആണ്.
എന്നിരുന്നാലും "ജമൽ" എന്നാൽ "സൗന്ദര്യം" എന്നാണർത്ഥം.
ഷെയ്ഖ് ജമാലി കാംബോ അല്ലെങ്കിൽ ജലാൽ ഖാൻ എന്നറിയപ്പെടുന്ന ശൈഖ് ഫസ്ലുല്ലയുടെ ജാമാതാവായിരുന്നു ജമാലി.
അക്കാലത്ത് സിക്കന്ദർ ലോധിയുടെ മുഗൾ സാമ്രാജ്യകാലത്തെ ഭരണകാലത്ത് ബാബറിന്റെയും ഹുമയൂണിന്റെയും മുഗൾ രാജവംശത്തിനുമിടയിൽ ഒരു സൂഫി സന്യാസി ജീവിച്ചിരുന്നു.
ജമാലി ഏറെ ശ്രദ്ധിക്കപ്പെട്ടിരുന്നു.
എന്നാൽ കമാലി അറിയപ്പെടാത്ത ഒരു വ്യക്തിയായിരുന്നെങ്കിലും ജമാലിയുമായി ബന്ധപ്പെട്ടിരുന്നു.
അവരുടെ പേരുകൾ മോസ്കിനു വേണ്ടി "ജമാലി കമാലി " എന്ന പേരിൽ ഒരുമിച്ച് കൂട്ടിച്ചേർത്തു.
അവരെ പരസ്പരം അടുത്താായിട്ടാണ് സംസ്കരിക്കപ്പെട്ടിരുന്നത്.
ചിത്രശാല Another view of the Mosque.
View of the facade in 1885.
A grave under a pillared pavilion, chhatri , courtyard of Jamali Kamali mosque.
അവലംബം ബാഹ്യ ലിങ്കുകൾ Jamali Kamali mosque and tomb എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജമാൽ കൊച്ചങ്ങാടി ഇംഗ്ലീഷ് വിലാസം https://ml.wikipedia.org/wiki/Jamal_Kochangadi
പത്രപ്രവർത്തകൻ, ഗാനരചയിതാവ്, നാടകരചയിതാവ്, കഥാകൃത്ത്, തിരക്കഥാകൃത്ത്, നോവലിസ്റ്റ്, വിവർത്തകൻ തുടങ്ങി വിവിധ മേഖലകളിൽ വ്യക്തിമുദ്ര പതിപ്പിച്ച എഴുത്തുകാരനാണ് ജമാൽ കൊച്ചങ്ങാടി .
തേജസ് ദിനപത്രംപത്രത്തിന്റെ അസോസിയേറ്റ്  എഡിറ്ററായി പ്രവർത്തിച്ചു.
പത്രപ്രവർത്തകനും സ്വാതന്ത്ര്യസമര സേനാനിയുമായിരുന്ന പി.എ. സൈനുദ്ദീൻ നൈനയുടെ മകനായി 1944ൽ എറണാകുളം ജില്ലയിലെ കൊച്ചങ്ങാടിയിൽ ജനിച്ചു.